Kim Il-sung prøvde å ta en lederrolle på vegne av den tredje verden og antiimperialismen, som var rettet mot vestlige stormakter og særlig USA. Allerede i slutten av 1950-årene fant Kim sammen med ledere som Sukarno i Indonesia, Fidel Castro på Cuba og Hồ Chí Minh i Nord-Vietnam, som Kim mente ledet an i verdensrevolusjonen, fordi de hadde en kolonifortid og kjente på den amerikanske imperialismens nærvær.